બાપુનગર વિસ્તારમાં રહેતા લોકો રાતે ત્યાંથી જતાં ખૂબ જ ડર અનુભવે છે. કોઈ પણ એકલદોકલ વ્યક્તિ ત્યાંથી વાહન લઈને નીકળે તો પીકર્સની ચાલી અને તેની આસપાસમાં રહેતા કેટલાંક અસામાજિક તત્ત્વો વાહનચાલકને રોકી છરી બતાવી તેની પાસેથી લૂંટ ચલાવે છે. ડરાવી- ધમકાવી માર મારે છે. દસ દિવસ અગાઉ બપોરે એક યુવક સાઈકલ લઈ ત્યાંથી પસાર થતો હતો ત્યારે પીકર્સની ચાલીમાં રહેતા બે યુવકોએ સાઈકલચાલકને રોકી છરી બતાવી તેની પાસેથી મોબાઈલ ફોનની લૂંટ કરી હતી. આ બનાવના પહેલાં પણ એક વ્યક્તિને રોકી લૂંટી લેવાઇ હતી.